# YKSILÖLLISTEN OPINTOJÄRJESTELYIDEN HAKEMUS

**SALASSA PIDETTÄVÄ**

(Julkisuuslaki 24§ 1 mom kohta 25)

|  |
| --- |
| Suku- ja etunimet:Click or tap here to enter text. |
| Opiskelijanumero:Click or tap here to enter text. |
| Opiskeluyksikkö: KuvA [ ]  TeaK [ ]  SibA [ ]  Avoin kampus / Avoin yliopisto [ ]  |
| Tutkinto ja koulutusohjelma:Click or tap here to enter text. |
| Katuosoite:Click or tap here to enter text. |
| Postinumero ja postitoimipaikka:Click or tap here to enter text. |
| Puhelin:Click or tap here to enter text. |
| Sähköpostiosoite:Click or tap here to enter text. |
| Perustelut järjestelyiden hakemiselle:Click or tap here to enter text. |
| Hakemuksen liitteet: (liitä jompikumpi vaihtoehdoista hakemukseesi)Asiantuntijalausunto (lääkärin, psykologin, fysioterapeutin, puheterapeutin lausunto, lukivaikeudesta käy myös erityisopettajan todistus) [ ]  Opintopsykologin suositus [ ]  |
| Oma ehdotuksesi yksilöllisiksi opintojärjestelyiksi:Click or tap here to enter text. |
| Päiväys:Click or tap here to enter text. |
| Allekirjoitus:Click or tap here to enter text. |
| Nimen selvennys:  |

Toimita hakemuksesi tarvittavina liitteineen akatemiasi opintopäällikölle suojatulla sähköpostilla, postitse tai henkilökohtaisesti tuomalla:

* KuvA: Pinja Metsäranta p. 050 339 8026, pinja.metsaranta@uniarts.fi
* SibA: Susanna Ketola p. 050 324 6252, susanna.ketola@uniarts.fi
* TeaK: Sanna Suonsyrjä, p. 0400 792 175, sanna.suonsyrja@uniarts.fi
* Avoin kampus / Avoin yliopisto: Sanna Takala, p. 040 710 4399, sanna.takala@uniarts,fi

Jakelu: Opiskelija ja ilman hakemuksen liitteitä päätöksen kannalta muut välttämättömät henkilöt (opintopäällikön lisäksi tarvittaessa esim. opettaja(t), joiden opetus on kyseessä, aineryhmän johtaja / koulutusohjelman johtaja, suunnittelija, HOPS-ohjaaja). Opiskelijaa informoidaan etukäteen, kenelle tieto on tarpeen välittää.

LISÄTIETOJA:

Tutustuthan Taideyliopiston yksilöllisten opintojärjestelyiden toimintaohjeeseen ennen hakemuksen lähettämistä. Toimintaohje kokonaisuudessaan löytyy osoitteesta: <https://opiskelija.uniarts.fi/yleistieto/yksilolliset-opintojarjestelyt/>

Taideyliopistossa yksilöllisillä opintojärjestelyillä tarkoitetaan yhdenvertaisuuslain (1325/2014) 15§ mukaisesti asianmukaisia ja kulloisessakin tilanteessa tarvittavia kohtuullisia mukautuksia, joita koulutuksen järjestäjän, työnantajan sekä tavaroiden tai palvelujen tarjoajan on tehtävä, jotta vammainen henkilö voi yhdenvertaisesti muiden kanssa asioida, saada koulutusta, työtä, yleisesti tarjolla olevia tavaroita ja palveluita sekä suoriutua työtehtävistä ja edetä työuralla. YK:n vammaissopimukseen (CRPD, art. 1) viitaten vammaisuus nähdään henkilön suhteena ympäröivään yhteiskuntaan. Näin ollen vammaisuus ei ole diagnoosiperustainen tai henkilön ominaisuus. Taideyliopistossa yksilölliset opintojärjestelyt voivat lisäksi sisältää yhdenvertaisuuslain 15§ tarkoittamista mukautuksista erillisiä, muista seikoista johtuvia järjestelyitä, joihin yliopistolla ei lakisääteistä velvoitetta, vaan jotka perustuvat yliopiston harkintaan.

Yksilölliset opintojärjestelyt ovat yksilöllistä oppimisen tukea, jolla edistetään yhdenvertaista opiskelua. Opetus- ja opiskelutoiminnassa yksilölliset opintojärjestelyt ovat käytännössä järjestelyitä, joissa huomioidaan opiskelijan opiskeluun ja opintojen suorittamiseen vaikuttava vamma, haaste tai este. Järjestelyt riippuvat kulloinkin tilanteesta, tarpeista ja opiskeltavasta asiasta, johon niitä haetaan. Järjestelyt eivät vaikuta arviointiin, vaatimustasoon ja opintojakson tai tutkinnon osaamistavoitteisiin, vaan kyse on keinoista tukea opiskelijaa asetettujen osaamistavoitteiden saavuttamisessa.

Kaikkia opiskelijan yksilöllisten opintojärjestelyihin ja niihin liittyvien tietojen käsittelyyn osallistuvia sitoo vaitiolo- ja salassapitovelvollisuus. Järjestelyiden toteuttamiseksi yksilöllisten opintojärjestelyiden hakemuksen jakeluun merkittyjen henkilöiden on usein tarpeen voida keskustella opiskelijan tukitarpeista. Opiskelijaa kuitenkin informoidaan etukäteen siitä, keiden kanssa hänen asioistaan on tarpeen keskustella. Opiskelijan suostumuksella hänen tilanteestaan voivat keskustella tarvittaessa myös muut järjestelyiden toteuttamiseen osallistuvat henkilöt. Opettajilla on usein keskeinen rooli järjestelyiden miettimisessä ja toteuttamisessa. Opiskelijan suostumuksella hänen tukitoimistaan voi toisinaan olla tarpeen järjestää myös moniammatillinen neuvottelu, jossa läsnä voivat olla opiskelijan tilanteesta riippuen opiskelijan lisäksi esimerkiksi opettaja, opintopäällikkö, opintopsykologi ja edustaja opiskelijan hoidollisesta tukitahosta, kuten YTHS:stä.

Myös järjestelyihin liittyvät dokumentit (mm. hakemus, asiantuntijalausunnot ja -suositukset sekä päätös järjestelyistä) ovat luottamuksellisia ja niihin liittyvät tiedot salassa pidettäviä (JulkL 24 § 1 mom kohta 25). Asiantuntijalausunnoista ja suosituksista ei oteta kopioita eikä niitä arkistoida vaan opiskelijan terveydentilaan liittyvä dokumentaatio palautetaan opiskelijalle. Vastaavasti suojatulla sähköpostilla tai postitse opintopäällikölle toimitetut terveydentilaa koskevat dokumentit poistetaan / tuhotaan tietoturvallisesti.

Opiskelija saa erillisen päätöksen hänelle myönnettävistä yksilöllisistä järjestelyistä. Mikäli yksilöllisiä opintojärjestelyitä ei voida toteuttaa, päätöksessä esitetään perustelut kielteiselle päätökselle. Opiskelijalla on oikeus hakea muutosta kielteiseen päätökseen hallinto-oikeudesta.

Myönnetyistä yksilöllisistä opintojärjestelyistä tehdään yleisellä tasolla merkintä sähköiseen opiskelijatietojärjestelmään. Mikäli yksilölliset opintojärjestelyt on myönnetty määräaikaisena, tehdään opiskelijatietojärjestelmään merkitä myös järjestelyiden kestosta. Tieto yksilöllisistä opintojärjestelyistä poistetaan, kun opiskelijan opinto-oikeus päättyy opintokokonaisuudessa, johon yksilöllinen opintojärjestely on myönnetty. Hakemukset ja allekirjoitetut päätösasiakirjat yksilöllisistä opintojärjestelyistä säilytetään akatemian opintopalveluissa yliopiston asiakirjahallintaa koskevien määräysten mukaisesti.